UVP TECHNICOM

Biznis fórum
2023-03-29 14:00 - 17:00, 2023-04-26 14:00 - 16:00 (Europe/Bratislava) | UVP TECHNICOM a online, Němcovej 5, Košice, Slovakia (Slovak Republic)

Startup Connect
2023-03-29 16:00 - 18:00 | UVP TECHNICOM, Boženy Němcovej 5, Košice, Slovakia (Slovak Republic)

Tímová súťaž študentov stredných škôl
2023-03-30 | UVP TECHNICOM, Boženy Němcovej 5, Košice, Slovakia (Slovak Republic)
Dňa 30.3.2023 prebehne v priestoroch Univerzitného vedeckého parku TECHNICOM Technickej univerzity v Košiciach finále súťaže pre partnerské stredné odborné školy spoločnosti Východoslovenská distribučná, a.s.
Už 16. ročník súťaže má tému Alternatívne zásobovanie lokálnych odberných miest a študenti vyšších ročníkov elektrotechnických škôl z východného Slovenska na ňom odprezentujú svoje projekty a modely, ktoré vytvorili v 2-3 členných tímoch. Komisia zložená zo zástupcov VSD, a.s a TUKE bude hodnotiť technickú komplexnosť a ideovú originalitu projektu, využiteľnosť v praxi a vo výučbe a funkčnosť a dizajn aplikácie/modelu.

Finančný trh
2023-04-04 14:00 - 16:00 | UVP TECHNICOM a online, Němcovej 5, Košice, Slovakia (Slovak Republic)
Ako využiť finančný trh vo svoj prospech a prospech mojej firmy

Finančný trh

využívam finančný trh , alebo využíva finančný trh mňa?
načo všetko mám nárok?
ako využiť dnešnú situáciu vo svete pre svoj budúci prospech?

Lektor: Martin Mochnacký

Biznis model Canvas – praktické riešenie
2023-04-05 14:00 - 16:00 | UVP TECHNICOM a online, Němcovej 5, Košice, Slovakia (Slovak Republic)
Cieľom workshopu je vytvoriť biznis model CANVAS pre konkrétny startup. Naposledy sme sa naučili čo to CANVAS je a ako by mal vyzerať, tentokrát ho budeme na workshope reálne tvoriť.

Lektor: Luboš Kolesár je biznis kouč UVP Technicom, zakladateľ, majiteľ a CEO troch firiem. Je dlhoročným členom generálnej rady Združenia mladých podnikateľov Slovenska a angažuje sa v otázkach podpory podnikania na Slovensku.

Na čo nesmieme zabudnúť pri budovaní svojej značky
2023-04-12 14:00 - 16:00 | Online
Význam ochrany grafických prvkov corporate identity – logo a dizajn

Budujete si svoju značku? Viete si ochrániť svoje logo, dizajn a iné grafické prvky corporate identity? Na podujatí sa dozviete, ako to urobiť čo najefektívnejšie.

význam ochrany grafických prvkov corporate identity pri budovaní značky
logo firmy alebo produktu
dizajn výrobkov a ich obalov
stratégia ochrany na národnej a medzinárodnej úrovni

Webinár: Kam smeruje robotika?
2023-04-18 14:00 | Online
Inovačný hub Digitalizácia so sídlom na Technickej univerzite v Košiciach organizuje dňa 18. apríla o 14:00 SEČ webinár s názvom Kam smeruje robotika? Nenechajte si ujsť vystúpenia odborníkov Begoña C. Arrue (Univerzita v Seville), Fulvio Mastrogiovanni (Univerzita v Janove) a Ladislav Vargovčík (Technická univerzita v Košiciach). Moderátorom tohto webinára bude Miroslav Janák (Technická univerzita v Košiciach).
Podujatie je súčasťou série webinárov organizovaných inovačnými hubmi aliancie Ulysseus v rámci projektu COMPASS.
Prečo sa zúčastniť?
Na tomto webinári sa účastníci dozvedia najnovšie informácie o širokom spektre využitia robotov a humanoidov v priemysle a iných oblastiach, ako je zdravotníctvo, blahobyt, doprava a podobne, s podčiarknutím možných scenárov, v ktorých sa oblasť robotiky rozvinie v blízkej budúcnosti.
Táto aktivita je určená pre akademických pracovníkov, výskumníkov, učiteľov a študentov, ale aj pre priemyselný sektor, pracujúci v oblasti IT, digitalizácie a AI, výroby, UAV či civilnej obrany.
Registrácia
Na podujatie je možné registrovať sa prostredníctvom registračného formulára uvedeného na webovej stránke Ulysseus.
Na konci webinára bude účastníkom poskytnutý odkaz na vyžiadanie certifikátu o účasti na webinári.
Ďalšie so série webinárov inovačných hubov aliancie Ulysseus sú v príprave. Sledujte webstránku www.ulysseus.eu.
Posledný webinár inovačných hubov

O aliancii Ulysseus
Aliancia Ulysseus je jednou zo 41 aliancií európskych univerzít, ktoré Európska komisia vybrala za svoje univerzity budúcnosti. Ulysseus chce vytvoriť medzinárodnú, svetu otvorenú univerzitu zameranú na potreby jednotlivca a podporu podnikateľského prostredia, ktorá bude formovať budúcnosť Európy. Zároveň chce modernizovať a otvoriť zapojené univerzity (vytvorením dlhotrvajúceho teritoriálneho a digitálneho inovačného ekosystému aliancie Ulysseus), znížiť rozdiely v kompetenciách (kombináciou inovatívneho učenia a vzdelávacích aktivít), podporovať model univerzity otvorenej svetu (kombináciou fyzických a virtuálnych mobilít študentov, učiteľov a výskumníkov), prispieť k rozvoju regiónov (flexibilnými európskymi spoločnými programami zameranými na študentov a prepojených s výskumnými aktivitami) a posilniť znalosti a praktizovanie európskych hodnôt.
Členmi aliancie sú Univerzita v  Seville (Španielsko, koordinátor aliancie), Univerzita v Janove (Taliansko), Univerzita Côte d’Azur (Francúzsko), Technická univerzita v Košiciach, MCI | Podnikateľská škola (Rakúsko) a Univerzita aplikovaných vied Haaga-Helia (Fínsko), ktoré spolu zahŕňajú vyše 160 tis. študentov, 8 500 akademických a výskumných zamestnancov a vyše 1000 výskumných tímov.
Ďalšie informácie o aliancii Ulysseus: www.ulysseus.eu

Účtovníctvo
2023-04-18 14:00 - 16:00 | UVP TECHNICOM, Boženy Němcovej 5, Košice, Slovakia (Slovak Republic)
Cieľ workshopu: Informovať o základných povinnostiach pri začatí podnikania
Lektor: Jana Marinková

Getting Things Dones
2023-04-19 13:00 - 16:00 | Online
Getting things done (GTD) – „Mať všetko hotové“ je svetoznáma metóda vytvorená Davidom Allenom na základe jeho dlhoročných skúsenosti s rozvojom osobnej a organizačnej produktivity. Princípy GTD predstavujú komplexný prístup k riadeniu života, pracovného ako aj súkromného. Je to umenie pracovať a žiť produktívne a bez stresu.
Účinnosť GTD spočíva vo vytvorení a používaní kompletného a aktuálneho zoznamu všetkých svojich záväzkov, ktorý odbremení Vašu myseľ a tá je potom schopná sa jasne sústrediť, zobraziť svet z optimálnych uhlov a vykonávať dôveryhodné voľby o tom, čo v danom okamihu robiť (a nerobiť).
Schopnosť byť produktívny podľa GTD znamená schopnosť optimálne reagovať na prichádzajúce vstupy a byť plne sústredený na prítomný okamih.
GTD v rámci svojho prístupu zahŕňa:

zachytenie čohokoľvek a všetkého, čo má Vašu pozornosť do dôveryhodného systému,
zatriedenie vykonateľných záležitostí do výstupov a konkrétnych ďalších krokov,
zorganizovanie pripomienok a informácií efektívnym spôsobom, do vhodných kategórií, podľa toho, ako a kedy k nim potrebujete pristupovať,
udržiavanie aktuálnosti a nadhľadu pravidelným revidovaním šiestich horizontov svojich záväzkov (zámery, vízie, ciele, oblasti zamerania a zodpovednosti, projekty a ďalšie kroky),
optimálne zapojenie – výber a realizácia aktivity, ktorá je v zmysle definovaných rozhodovacích kritérií v danom okamihu tá najdôležitejšia.

Súčasťou workshopu budú aj praktické cvičenia, ktoré účastníci môžu okamžite aplikovať do svojho života – pracovného ako aj súkromného.

Lektor Marek Kogan je certifikovaný GTD tréner a vedie spoločnosť Productivity Partners, ktorá je výhradným poskytovateľom certifikovaných tréningov a konzultácii v metodológii GTD pre Slovenskú a Českú republiku. S metódou GTD sa prvýkrát stretol pred viac ako 10 rokmi, keď pracoval ako manažér útvaru akvizícií korporátnych zákazníkov v spoločnosti T-Mobile. Hľadal vtedy cestu ako byť čo najproduktívnejší bez zbytočného stresu, dosahovať želané výsledky, a zároveň si zachovať čistú myseľ, jasnosť a strategický nadhľad. Odvtedy sa GTD stalo neoddeliteľnou súčasťou jeho dní a pomáha mu s väčšou ľahkosťou zvládať každodenné výzvy pracovného aj súkromného života.

Nové prístupy v oblasti HR
2023-04-20 08:30 | UVP TECHNICOM, Boženy Němcovej 5, Košice, Slovakia (Slovak Republic)
HR HUB je späť, tentokrát s novinkou v podobe raňajok na tému: Nové prístupy v oblasti HR. Príďte si vo štvrtok, 20. apríla 2023 od 8:30 vypočuť viac o HR trendoch na rok 2023, zaujímavých štatistikách a dátach z prieskumu IKT Košice.
Spíkrom bude zakladateľ komunity HRhub.sk, Marek Blizco, ktorý sa venuje podnikaniu v oblastiach HR, Data a Sales prostredníctvom firiem pod SCALEUP Group a veľkú časť aktivít tvorí aj mentorovanie a investovanie do technologických firiem v rámci Európy. Na podujatí budú mať účastníci možnosť stretnúť sa a diskutovať aj s Annamáriou Gordiakovou, ktorá je HR and Operations Specialist a zástupca exkluzívneho partnera podujatia, spoločnosti Arcondis.

DEŇ ZEME NA TUKE 2023
2023-04-21 | UVP TECHNICOM, Boženy Němcovej 5, Košice, Slovakia (Slovak Republic)
Kedy: piatok 21. apríl 2023, od 9:00 do 13:00Kde: areál TUKE za budovou TECHNICOM, Boženy Němcovej 5, https://goo.gl/maps/CZp5DSsTSBjYQyP47

Milé kolegyne a kolegovia,
v rámci blížiaceho sa sviatku našej Zeme sa v piatok 21. apríla 2023 uskutoční dobročinná akcia s názvom Deň Zeme na Technickej univerzite v Košiciach. Začíname o 9.00 hodine za budovou Univerzitného vedeckého parku TECHNICOM, Němcovej 5 v Košiciach. Cieľom akcie je upriamiť pozornosť na životné prostredie, ktoré nás každodenne obklopuje. Vyčistime a skrášlime si tento kúsok Zeme. Naša planéta si to určite zaslúži.
Hlavnými aktivitami bude výsadba drevín, kvetov a kríkov, ošetrenie stromov a záhonov, nátery lavičiek a košov, či skladanie a inštalácia vtáčích búdok. Sprievodnými aktivitami bude ukážka techniky na údržbu zelene, ktorú používa spoluorganizátor podujatia Správa mestskej zelene v Košiciach. Zaujímavou bude aj prezentácia smart technológií riadenia fontán, či ukážky nerastov a hornín Ústavu geovied Fakulty baníctva, ekológie, riadenia a technológií. Pre najmenších návštevníkov budú pripravené kreatívne dielne s možnosťou výroby vtáčej búdky, vyryžovania zlata a preverenie si svojich vedomostí v tematickom kvíze.
Pre všetkých účastníkov budú pripravené pracovné pomôcky a občerstvenie.
Tešíme sa na vás 🙂
Organizátori Dňa Zeme

Čo sme si pre vás pripravili?
Ukážky techniky Správy mestskej zelene v Košiciach – samochodná kosačka na diaľkové ovládanie do strmého a nedostupného terénu (Spider), traktorová kosačka, traktor s príslušenstvom na likvidáciu pňov, pojazdná plošina, nákladné vozidlo na údržbu zelene (záujemcovia si budú môcť techniku vyskúšať a odfotiť sa na nej)
Výsadba stromu spolupráce
Smart fontány – energeticky úsporná, nákladovo efektívna správa fontán pomocou moderných technológií – ukážka nových systémov zavádzaných na fontánach v Košiciach aj s demonštráciou systému, ktorý získa Spievajúca fontána na prenosnej fontáne
Ako sa navrhuje, pripravuje a realizuje záhon
Pomôž skrášliť TUKE a vysaď si svoj kvet (výsadba záhonu)
Ryžovanie zlata
Arborista, lekár stromov – ukážka orezu drevín s výkladom arboristu
Vyrob vtáčiu búdku pre svoje mesto
Spoznaj stromy okolo nás – ukážka práce dokumentaristov drevín, určovanie výšky a veku stromu, vytváranie interaktívnej mapy drevín v meste
Čo jedia stromy a rastliny – ukážky hornín a skúmanie zloženia zemín
Skrášli areál TUKE – maľovanie lavičiek a košov

Partnerstvo v oblasti metrológie – inovatívne technológie pre výskum
2023-04-26 09:30 - 14:00 | UVP TECHNICOM, Boženy Němcovej 5, Košice, Slovakia (Slovak Republic)
Košická regionálna komora SOPK a UVP Technicom ako partneri Enterprise Europe Network (www.een.sk) v spolupráci so Slovenským plastikárskym klastrom vás pozývajú na bezplatný odborný seminár Partnerstvo v oblasti metrológie – inovatívne technológie pre výskum a prax na európskej úrovni.

Miesto konania: Univerzitný vedecký park TECHNICOM, TUKE, Boženy Němcovej 5, Košice, Zasadacia miestnosť 001 + 002 (prízemie UVP TECHNICOM)

Termín konania: 26.04.2023 (streda)
Odborný garant: odborní pracovníci z firmy Carl Zeiss Slovakia, s.r.o.

Európske partnerstvo v oblasti metrológie by malo plniť svoje poslanie a ciele jasným, jednoduchým a pružným spôsobom s cieľom zvýšiť svoju atraktívnosť pre priemysel, malé a stredné podniky a ostatné relevantné zainteresované strany.
Seminár je určený technickým riaditeľom, špecialistom z oblasti vývoja a výskumu, technológom, technikom kvality, inžinierom kvality, výrobným manažérom, vedúcim údržby a iným špecialistom z automobilového priemyslu, z firiem na výrobu výrobkov z plastov z nástrojární, ale aj iných firiem z pridružených odvetví.
Firma má v Trnave odborné Meracie a školiace centrum, kde na ploche viac ako 300 m² ponúka širokú škálu technológii priemyselnej meracej techniky a jedinečné možnosti vzdelávania v oblasti metrológie.

PROGRAM
09:30Prezentácia projektu Enterprise Europe Network- podpora podnikania, inovácií a technológií (SOPK + TUKE)
09:40Partnerstvo v oblasti metrológie – kľúčový význam pre prax (SPK)
09:50–14:00Odborné prednášky:

Metrologický systém vzdelávania na európskej úrovni
Inovatívne technológie v oblasti automatizácie a inline merania
Výskum a vývoj s priemyselnou mikroskopiou
Nová jedinečná technológia 3D skenovania
Metodika vysokopresného a nedeštruktívneho CT merania, analýzy porozity, vlákien a defektoskopia
Praktické ukážky meraní a technologické novinky

Prijmite naše pozvanie a prihláste sa elektronicky TU.
V prípade odborných otázok môžete kontaktovať: Kanceláriu Slovenského plastikárskeho klastra, Tel.: 0903-909676, E-mail: spklaster@spklaster.sk.

KONTAKTY
REGIONÁLNA KOMORA SOPK KOŠICE, Bencúrova 13, 040 01 KošiceUVP TECHNICOM, B. Němcovej 5, 042 00 KošiceSLOVENSKÝ PLASTIKÁRSKY KLASTER, Novozámocká 117/222, 949 05 Nitra-Dolné Krškany

Medzinárodný deň žien v IT
2023-04-27 | UVP TECHNICOM, Boženy Němcovej 5, Košice, Slovakia (Slovak Republic)
Pozvánka
Pri príležitosti sviatku všetkých žien si Vás dovoľujeme pozvať na sériu podujatí organizovaných v rámci Medzinárodného Dňa Žien v IT, ktoré sa bude konať 27.4. 2023 v priestoroch UVP TECHNICOM.
Podujatie je oslavou všetkých žien, ktoré pracujú alebo chcú pracovať v IT priemysle. Tento deň je zameraný na podporu a zvýšenie povedomia o príležitostiach a úspechoch žien v IT. Účastníčky spoznajú zaujímavé osobnosti, dostanú nové informácie, ale tiež si skúsia praktické úlohy a vypočujú cenné rady v rámci workshopov od skúsených odborníkov v oblasti IT. Súčasťou budú aj prezentácie o inováciách a trendoch v košickom IT priemysle, či prednáška o digitálnej inteligencii.
Medzinárodný deň žien v IT je tiež príležitosťou pre ženy zoznámiť sa a nadviazať nové kontakty s ďalšími dámami z tohto odvetvia. Ponúkame im priestor na zdieľanie skúseností a vzájomnej podpory.
Všetky ženy, ktoré pracujú v IT alebo sa o tento sektor zaujímajú, sú srdečne vítané.
08:30-10:30 – Business Breakfast a panelová diskusia (AmCham)10:00-12:00 – Európsky deň žien v IT (Ženský algoritmus)16:30-21:00 – Spoznaj svoje nové JA vo svete IT (KEITVA)

Medzinárodný deň žien v IT - Business Breakfast a panelová diskusia
2023-04-27 08:30 - 10:30 | UVP TECHNICOM, Boženy Němcovej 5, Košice, Slovakia (Slovak Republic)
Digitálne technológie a AI: Posilnenie postavenia žien v biznise
Digitálne technológie a najmä umelá inteligencia zohrávajú čoraz dôležitejšiu úlohu pri posilňovaní postavenia žien v biznise. Spolu s vynikajúcimi prednášajúcimi – ženskými líderkami v oblasti digitálnych technológií a AI z rôznych oblastí – bude cieľom podujatia poukázať na potenciál týchto technológií na podporu žien pri dosahovaní ich cieľov v kariére, etické úvahy o používaní AI a potrebe zodpovedného a inkluzívneho vývoja AI.
PROGRAM:8.30 Registrácia, raňajky a networking
8.55 Úvodné slovo: Andreas Truls, riaditeľ Deutsche Telekom IT Solutions Slovakia
9:00 Key-note: Jana Novohradská, expertka na AI v UNESCO, politická konzultantka v MIRRI SR
9:20 Panelová diskusia: Digitálne technológie a AI: Posilňovanie žien v podnikaní
MODERÁTOR: Martina Slabejová, výkonná riaditeľka AmCham Slovakia
PANELISTKY: Mária Virčík, CEO Matsuko, Veronika Hudzíková, Product Developper, DT IT Solutions Slovakia, Martina Szabóová, expert v oblasti AI, TUKE, Nikola Kišidayová, vedúca RPA Centra excelentnosti, Holcim (Panelová diskusia bude slovenskom jazyku).
10:15 Otázky a odpovede
10:27 Záverečné slovo
Registrácia je možná cez AmCham member zone alebo na katarina.minova@amcham.skÚčasť je bezplatná

Medzinárodný deň žien v IT - Európsky deň žien v IT
2023-04-27 10:00 - 12:00 | UVP TECHNICOM, Boženy Němcovej 5, Košice, Slovakia (Slovak Republic)
Podujatie pre dievčatá, pedagógov a rodičov je organizované pri príležitosti oslavy Európskeho dňa žien a dievčat v IKT.
Kontakt: Alžbeta Palkoci, alzbeta.palkoci@zenskyalgoritmus.sk
Pripravili sme pre vás:

informácie o štúdiu a uplatnení v IT
inšpiratívne hosťujúce spíkerky z oblasti IT
stretnutie s vybranými strednými a vysokými školami s technickým zameraním
súťaž
darčeky
občerstvenie

Pre študentky máme k dispozícii potvrdenie o účasti (ospravedlnenka).
Teší sa na vás tím Ženský algoritmus spolu s partnerom MIRRI (Ministerstvo investícií, regionálneho rozvoja a informatizácie).
Viac info a registrácia na:
Európsky Deň žien a dievčat v IKT | Ženský algoritmus (zenskyalgoritmus.sk)

Medzinárodný deň žien v IT - Spoznaj svoje nové JA vo svete IT
2023-04-27 16:30 - 21:00 | UVP TECHNICOM, Boženy Němcovej 5, Košice, Slovakia (Slovak Republic)
Medzinárodný deň žien v IT 2023: Spoznaj svoje nové JA vo svete IT.
Pohybuješ sa vo svete IT? Nemáš technické vzdelanie, no zaujíma a láka ťa kariéra vo svete technológií? Chceš sa naučiť niečo nové, spoznať nových ľudí, potrebuješ inšpiráciu, či nakopnutie?Ak si odpovedala áno aspoň na jednu z týchto otázok, tak je tento event presne pre teba 😊Príď s nami aj ty osláviť Medzinárodný deň žien v IT a spoznaj svoje nové ja! Košice IT Valley ti spolu s partnermi podujatia prinesie zaujímavé príbehy, prednášku či diskusie na rôzne témy týkajúce sa žien v technologickom priemysle. Nebude chýbať občerstvenie, networking, zaujímavé aktivity, mini expo zóna, či dokonca tombola.
Registrácia:Medzinárodný deň žien v IT 2023 (google.com)

V prípade, že nedostanete potvrdzujúci e-mail, skontrolujte si, prosím, spamový priečinok.V prípade otázok nás prosím kontaktujte na adrese: livia.galova@itvalley.sk
Tešíme sa na vzdelávanie s Vami,
tím Košice IT Valley.

Hackathon: Ako zvýšiť biodiverzitu v meste?
2023-05-02 15:30 - 17:30 | UVP TECHNICOM, Boženy Němcovej 5, Košice, Slovakia (Slovak Republic)
POZVÁNKA
Milí študenti a študentky, pozývame vás na Hackathon: Ako zvýšiť biodiverzitu v meste?

Kto sa môže zapojiť?
Trojčlenné až štvorčlenné tímy študentov TUKE a UPJŠ. Prihlásiť sa môžete vyplnením formulára.

Prečo sa zapojiť? Najlepšie tímy môžu vyhrať vecné ceny. Súčasťou Hackathonu budú prednášky, na ktorých experti účastníkom priblížia hlavné výzvy biodiverzity v meste Košice, na ktoré by sa pri hľadaní riešení mali zamerať. Každý tím bude mať k dispozícii mentorov, ktorí budú s nimi nápady konzultovať.

ProgramÚvodné prednášky o biodiverzite v meste Utorok 25.4. 2023, 15:30 – 18:30 Knižnica Technickej univerzity v Košiciach
15:30 – 15:40 Úvod, predstavenie hackatonu, technické informácie15:40 – 17:40 Prednášky pozvaných expertov17:40 – 18:00 Prestávka na občerstvenie18:00 – 19:00 Prechádzka mestom

25.4.- 1.5. Práca tímov na projektoch. Študenti budú mať možnosť konzultácie s mentormi, ktoré budú prebiehať online.

Vyhodnotenie študentských nápadov
Utorok 2.5. 2022 od 15:30 – 17:30, UVP TECHNICOM
Prezentácia projektov pred porotou. Odmenené budú prvé tri tímy. Ceny zahŕňajú napr. poukážky do kníhkupectva Martinus, poukážku do Escape Room, voucher na konzumáciu v Tabačke a pod.

Predpokladaný program (podľa počtu tímov):
15:30 – 15:40 Otvorenie15:40 – 17:00 Prezentácie tímov17:00 – 17:20 Hodnotenie poroty17:20 – 17:30 Vyhlásenie výsledkov

KontaktMiriam Šebová
miriam.sebova@tuke.sk

Typológia osobnosti
2023-05-09 14:00 - 16:00 | UVP TECHNICOM a online, Němcovej 5, Košice, Slovakia (Slovak Republic)
Práca so silnými a slabými stránkami osobnosti

Lektor: František Šoltýs , Martin Mochnacký

Digitálny marketing a budovanie identity
2023-05-10 14:00 - 16:00 | UVP TECHNICOM a online, Němcovej 5, Košice, Slovakia (Slovak Republic)
Marketingová stratégia nie je iba o spustení PPC reklamy a čakaní na prvé výsledky. V rámci workshopu si predstavíme jeden z najpopulárnejších marketingových frameworkov súčasnosti. Rámec See – Think – Do – Care kombinuje cieľové publiká, obsah, kanály a vyhodnocovanie a umožňuje tak vytvárať efektívnu marketingovú komunikáciu.

Lektor: Viktória Margitová
Viktória pracuje v Promiseo už viac ako 8 rokov, viedla desiatky projektov od malých lokálnych start-upov až po nadnárodné korporáty. Začínala tvorbou textov, dlhodobo pracovala ako Social Media Specialist, jej aktuálnou náplňou práce je najmä komunikácia s kľúčovými klientmi agentúry a príprava kampaní ako celku. Je zodpovedná za dodanie, vyhodnotenie a kvalitu kampane, ktorú Promiseo dodáva, zároveň vedie kurzy social media marketingu a copywritingu.

Kick-off workshop: European Battery Academy in Slovakia
2023-05-10 14:30 - 17:00 | UVP TECHNICOM, Boženy Němcovej 5, Košice, Slovakia (Slovak Republic)

Konferencia UAV 2023
2023-05-11 - 2023-05-12 | UVP TECHNICOM, Boženy Němcovej 5, Košice, Slovakia (Slovak Republic)
K ukončeniu nášho vedecko-výskumného projektu „Inteligentné operačné a spracovateľské systémy pre UAV“ nám ostáva už len niekoľko posledných týždňov. Finalizácia je tak v plnom prúde a zapojené výskumné tímy intenzívne pracujú na posledných úlohách a na dosiahnutí očakávaných výsledkov.
Na ich prezentácie, syntézu a networking opäť zvoláme vedeckú konferenciu. Tentoraz ju bude hostiť Technická univerzita v Košiciach na pôde Univerzitného vedeckého parku TECHNICOM a na záver nebude chýbať ani malé prekvapenie pre verejnosť.
5 partnerov, 5 odborných prezentácií

Na dvojdňovej konferencii zhrnieme spolu s našimi partnermi dosiahnuté výsledky k projektu zameranom na rozširovanie možností prepojenia UAV a umelej inteligencie. Spomínanými partnermi sú okrem Technickej univerzity v Košiciach aj Žilinská univerzita v Žiline a dve technologické firmy, spoločnosť YMS a spoločnosť Qintec.
Prvý deň konferencie, vyhradený členom vedeckej rady projektu a prizvaným účastníkom, bude zameraný na zhodnotenie výstupov projektu, možnosti ich uplatnenia a udržateľnosť projektu.
Druhý deň sa účastníci môžu tešiť na prezentácie výsledkov projektu v zasadacej miestnosti UVP TECHNICOM. V dopoludňajších a popoludňajších hodinách sa nám so svojimi riešeniami postupne predstavia zástupcovia všetkých piatich partnerov projektu.
Podrobný program konferencie nájdete tu.
Nenechajte si ujsť špeciálnu dronovú show
Tento krát to už nebude iba o rozprávaní a prezentáciách – záver druhého dňa konferencie bude patriť názorným ukážkam výsledkov projektu. V areály Technickej univerzity v Košiciach, hneď za budovou UVP TECHNICOM, sa uskutoční niekoľko simulácií a preletov dronov.
Od 14:00 tak môžete byť svedkami kreatívnych letov FPV Freestyle, ktoré pomocou okuliarov virtuálnej reality predvedie pilot z Leteckej fakulty Technickej univerzity v Košiciach. Hneď po nich príde zlatý klinec programu – praktická ukážka autonomných UAV letov, ktoré budú simulovať záchrannú činnosť s použitím dronov.
Vstup na dronovú show bude zadarmo, radi uvidíme čo najviac návštevníkov.

Festival podnikavosti
2023-05-11 09:00 - 13:00 | UVP TECHNICOM, Boženy Němcovej 5, Košice, Slovakia (Slovak Republic)
Pozývame žiakov stredných škôl so záujmom o podnikanie na Festival podnikavosti. Spoznajú mladých ľudí, ktorí úspešne rozbehli svoje podnikateľské nápady a budú sa môcť inšpirovať príbehmi úspešných regionálnych podnikateľov.
Na podujatie registrujte delegáciu svojej školy (s presným počtom) emailom na kristina@rozbehnisa.sk. Na akciu môžete zobrať 4-7 žiakov so záujmom o podnikanie.

XX Faktor - IT Krúžok pre stredoškolákov
2023-05-15 15:30 - 17:00 | UVP TECHNICOM, Boženy Němcovej 5, Košice, Slovakia (Slovak Republic)
Praktický zameraný krúžok pre študentov stredných škôl organizuje každý pondelok Ženský algoritmus o.z. Je vhodný aj pre posledné ročníky základných škôl.
Viacej informácií na zenskyalgoritmus.sk/xx-faktor-mladez

Význam duševného vlastníctva I.
2023-05-16 11:00 - 12:30 | UVP TECHNICOM, Boženy Němcovej 5, Košice, Slovakia (Slovak Republic)

Význam duševného vlastníctva II.
2023-05-16 14:00 - 15:30 | UVP TECHNICOM, Boženy Němcovej 5, Košice, Slovakia (Slovak Republic)

Webinár: Spolupráca s Ukrajinou - praktické rady a skúsenosti
2023-05-17 10:00 | Online
Pretrvávajúca vojnová situácia na území Ukrajiny negatívne ovplyvňuje ekonomiku nielen daného štátu, ale celej svetovej ekonomiky. Napriek nepriaznivému stavu, väčšina ukrajinských organizácií aktívne pokračuje vo svojich obchodných činnostiach s cieľom udržať a podporiť ekonomiku krajiny.
Mnohí však stratili svoje podnikanie a začínajú odznova. V snahe obnovy krajiny sa takto vynárajú nové obchodné možnosti nielen domácim podnikateľom. Stratili ste aj vy svojich dodávateľov či odberateľov v dôsledku vojny? Ukrajinci vyvíjajú vysoké úsilie, aby napriek všetkému dokázali napredovať. Využite príležitosť pre svoje podnikanie pri obnove tejto krajiny aj vy!
Enterprise Europe Network Vás pozýva na webinár Spolupráca s Ukrajinou – praktické rady a skúsenosti, ktorý sa uskutoční dňa 17.5.2023 (streda) o 10.00hod. online.
Podujatie je určené všetkým, ktorí plánujú budúce podnikateľské aktivity na území Ukrajiny alebo s ukrajinskými organizáciami alebo ich zaujíma podnikateľské prostredie tejto krajiny. Vypočujte si skúsenosti a nechajte sa nimi inšpirovať.
Program:

10:00
Prezentácia služieb Enterprise Europe Network

10:10
Všeobecný prehľad o ekonomickej situácii a úrovni oživenia spoločností na Ukrajine Informácie o Enterprise Europe Network Ukraine a iných partnerských organizáciách Online platformy pre podporu dodávateľského reťazca Olga Shubina – Kurulenko, Ukrajinská obchodná a priemyselná komora (anglický jazyk)

Aktuálna situácia na Ukrajine a zmena podnikateľského prostredia v dôsledku relokácie podnikateľských subjektov z východu Ukrajiny na jej západnú časť. Ing. Eduard Buraš – Poradca predsedu vlády SR pre cezhraničnú spoluprácu; Poradca ministra hospodárstva pre Ukrajinu

Aké sú možnosti financovania pre slovenské podniky na teritóriu Ukrajiny? Mgr. Diana Polónyi, PhD. – Riaditeľka komunikácie a medzinárodných vzťahov, EXIMBANKA SR

Dlhoročné skúsenosti slovenských podnikateľov so spoluprácou s Ukrajinou Simona Konkoľová – Obchodná riaditeľka spoločnosti HYDINA SLOVENSKO s.r.o. Ing. Matúš Murajda PhD. DBA. – Riaditeľ spoločnosti GEMOR Fashion s.r.o. Eduard Popovič – CEO spoločnosti HRIIS s.r.o.

Prijmite naše pozvanie a prihláste sa elektronicky TU.

Registrácia je otvorená do 17.5.2023, 9:00hod. Predpokladaný čas trvania webinára max. 2 hod. Odkaz na pripojenie bude online účastníkom zaslaný krátko pred podujatím na email uvedený v registračnom formulári. Účasť na podujatí je pre malé a stredné podniky ZDARMA.
Kontakteen@uvptechnicom.sk, Tel. číslo: +421 55 602 3661

Webináre Compass na najbližší mesiac
2023-05-22 - 2023-06-06 | Online
Aliancia Ulysseus v rámci satelitného projektu Compass organizuje pravidelné webináre na rôzne témy s cieľom poskytnúť výskumníkom na inštitúciách prehľad v oblasti aktuálnych tém, čo prispeje ku kariérnemu rozvoju. Ponúkame vám prehľad najbližších webinárov, na ktoré sa môžete registrovať a zúčastniť online.
Webinar: From Research to entrepreneurship… It can work!
Dátum: 22. máj 2023 od 12:00 hod.Organizuje: Univerzita aplikovaných vied, Haaga-Helia, Fínsko
Čo znamená začať podnikať? Ako to skombinovať s výskumom?
Pripojte sa k tomuto interaktívnemu webináru, aby ste sa dozvedeli viac o podnikaní a mohli začať podnikať. Obsah bude nasledovný:

Prenosné zručnosti (od výskumu k podnikaniu)
Falošné mýty o podnikaní, o ktorých by ste mali vedieť.
Kde nájsť podporu a poradenstvo (ľudia, zdroje, nástroje)
Skutočný príbeh od výskumníka podnikateľa Miroslava Michalka, CSO z Ceelabs

Nezáleží na tom, či o tejto téme nemáte potuchy alebo už formujete svoj inovatívny nápad. Tento webinár je pre všetkých výskumníkov alebo zvedavých ľudí, ktorí sa zaujímajú o začatie podnikateľskej kariéry.

Viac informácií o webinári
Registrácia na webinar

Webinar: Is a 100% renewable electricity sector really possible?
Dátum: 23. máj 2023 od 12:00 hod.Organizuje: Univerzita v Seville, Španielsko
Vypuknutie vojny na Ukrajine spôsobilo, že prehodnotenie energetickej politiky v Európskej únii bolo oveľa potrebnejšie vzhľadom na zraniteľnosť, ktorú predstavuje v dôsledku jej závislosti od zahraničnej energie, najmä od ruského plynu a ropy. Táto situácia nás núti ešte viac vsádzať na obnoviteľné zdroje energie, ktoré sú nielen účinným nástrojom v boji proti klimatickým zmenám, ale aj silným receptom Európskej únie na dosiahnutie energetickej autonómie.
Tohto webinára sa zúčastnia štyria odborníci, dvaja odborníci na právo (Roberto Galán-Vioque, profesor verejného práva na Univerzite v Seville a Maria Bertel, profesorka verejného práva na Karl-Franzens–University of Graz) a dvaja z odboru inžinierstva (Ángel Arcos-Vargas a Antonio Gómez-Expósito, obaja profesori a výskumní pracovníci na Katedre elektrotechniky Univerzity v Seville).

Viac informácií o webinári
Registrácia na webinár

Webinar: Industrial Sustainability: Challenges, Perspectives, Actions
Dátum: 25. máj 2023 od 12:30 hod.Organizuje: MCI Entrepreneurial School, Innsbruck, Rakúsko
Udržateľný manažment sa zameriava na riešenie environmentálnych a sociálnych problémov, ako sú klimatické zmeny, vyčerpávanie zdrojov a nerovnosť. Podporou udržateľných praktík môžu podniky znížiť svoj vplyv na životné prostredie, zlepšiť svoju povesť a vytvoriť nové príležitosti pre inovácie a rast.
Okrem toho môže udržateľné riadenie znížiť prevádzkové náklady a zvýšiť ziskovosť elimináciou odpadu a efektívnejším využívaním zdrojov, čím sa vytvorí konkurenčná výhoda na trhu.
Pripojte sa k nám na pútavú a poučnú diskusiu a zistite, ako je udržateľné riadenie nevyhnutné na vytvorenie odolnejšieho a spravodlivejšieho hospodárstva, ktoré dokáže uspokojiť potreby súčasných a budúcich generácií.

Viac informácií o webinári
Registrácia na webinár

Webinar: Meet the Ulysseus Post-docs in Ageing and Well-being
Dátum: 6. jún 2023 od 12:00 hod.Organizuje: Univerzita v Nice, Francúzsko
Inovačný Hub pre Ageing & Wellbeing v Nice udelilo v roku 2022 štyri postdoktorandské štipendiá. Sme nadšení, že môžeme predstaviť týchto štipendistov a poskytnúť im príležitosť predviesť svoju prácu.
Prvým rečníkom je Flavio Da Silva, ktorý predstaví svoju prácu a bude diskutovať o dôležitosti zvažovania motorickej stratégie pri vykonávaní pohybov zo sedu do stoja, aby sa presnejšie posúdil pokles fyzickej funkcie súvisiaci s vekom.
Druhým rečníkom je Bogdan Grigorash, ktorý odprezentuje zistenia svojej štúdie, ktoré zdôrazňujú výhody zníženia počtu senescentných buniek p16High počas 4-faktorového čiastočného preprogramovania a položia základ pre budúce štúdie omladzovania tkanív.
Treťou rečníčkou je Giulia Allavena, ktorá bude hovoriť o úlohe cGAS-STING v mikroprostredí starnúceho nádoru. Zistite, ako zebrafish s deficitom telomerázy slúži ako model predčasného starnutia a ako je dráha vrodenej imunity cGAS-STING kľúčovým regulátorom sekrečného fenotypu spojeného so starnutím (SASP). Dozviete sa o nedávnych experimentoch, ktoré odhaľujú cGAS-STING, ako je potrebné pre fenotyp starnutia telomerázových mutantov a potenciálne dôsledky pre prevenciu rakoviny.
Poslednou rečníčkou je Claudia Zoller, ktorá pracuje v oblasti behaviorálnej ekonómie zdravia so zameraním na podporu zdravého správania. Bude diskutovať o svojom výskume o tom, ako podporovať zdravé správanie u starnúcich dospelých, s osobitným zameraním na fyzickú aktivitu a stravu. Predstaví výsledky svojej štúdie, ktorej cieľom je poskytnúť pohľad na faktory správania, ktoré môžu prispieť k zdravému starnutiu.

Viac informácií o webinári
Registrácia na webinár

O projekte Compass
Projekt COMPASS, ako tzv. satelitný projekt aliancie Ulysseus, pripravuje alianciu k tomu, aby sa stala modelom excelentnosti európskej univerzity prostredníctvom výskumu a inovácií. Ide o projekt financovaný z programu Horizont 2020 a je vlajkovou loďou pre spoločnú výskumnú a inovačnú stratégiu aliancie Ulysseus. Projekt, ktorý je súčasťou programu Veda so spoločnosťou a pre spoločnosť programu Horizont 2020 (SwafS), uľahčí transformačný proces aliancie Ulysseus smerom k tomu, aby sa stala európskou univerzitou prostredníctvom spoločnej stratégie výskumu a inovácií, ktorá následne skonsoliduje jej inovačný ekosystém.

Viac informácií: ulysseus.eu/compass

Webinár: Od výskumu k podnikaniu... Môže to fungovať!
2023-05-22 12:00 - 13:00 | Online
Jazyk: anglický
Čo znamená začať podnikať? Ako to spojiť s výskumom? Pripojte sa na webinár, zistite viac o podnikaní a začnite s podnikateľskou činnosťou.Tento webinár organizuje Haaga-Helia University of Applied Sciencies so sídlom v Helsinkách (Fínsko).

Elevator Pitch
2023-05-24 14:00 - 16:00 | UVP TECHNICOM a online, Němcovej 5, Košice, Slovakia (Slovak Republic)
Elevator Pitch, v preklade “výťahový prejav” je krátky, pôsobivý spôsob predstavenia startupu /projektu alebo seba a to verbálne.
Dokážete to do minúty? Do 30 sekúnd? A jednou vetou?
Pre startupy a podnikateľov je skvelý elevator pitch nevyhnutnosťou. Príležitosť okolo nás často len prechádza a nezastavuje. Na chopenie sa príležitosti máme niekedy len pár sekúnd a štastie praje pripraveným.
Príďte sa naučiť ako sa to dá.

Lektorka
Lenka Hlinková motivuje najmä dievčatá a ženy k práci s technológiami. Je autorkou prvej slovenskej motivačno-náučnej knihy Ženský algoritmus, v ktorej vyvracia predsudok, že ženy a technológie k sebe nepatria. Po 12 rokov práce v IT na Slovensku a v Anglicku založila spoločnosť Algoritmus, o rok neskôr občianske združenie pomenované po knihe, v ktorých spolu s tímom pomáhajú najmä ženám získať svoje miesto v oblasti informačných technológií a v manažmente. Štvrtý rok pravidelne prednáša ako Google Certified Trainer.
